Os Banyos de Pandicosa

Os Banyos de Pandicosa (en castellano Baños de Panticosa) son un balneario aragonés situato en o municipio de Pandicosa, en a comarca de l'Alto Galligo y provincia de Uesca, a 1.630 metros d'altaria sobre o livel d'a mar, y a 102 km de distancia de Uesca, a capital d'a suya provincia.

 Cheografía 
L'acceso a o balneario se fa por a carretera A-2606 dende Pandicosa, situata a una distancia de 8 km. Dende Occitania o paso tradicional ye o puerto de Marcadau, que comunica Os Banyos de Pandicosa con a val de Marcadau y o balneario biarnés de Cauterets.

Bi ha una fondata de sobreexcavación glacialÁnchel Belmonte Ribas "Guía Geológica del Pirineo", Editorial Pirineo, 2003. pp110 ocupata por un entibo.

 Clima    
A suya temperatura anyal ye 6.36 °C, con una temperatura meya en chinero de 0.08 °C y en chulio de 14.83 °C. "Valores normales de precipitación y temperatura de la red climatológica (1961-1990). Serie monografías. Año 2000" (Instituto Nacional de Meteorología) en a pachina web de l'Instituto Aragonés de Estadística (IAEST).

 Historia 
250px|thumb|left|Os Banyos en primerías d'o sieglo XX
Os romanos d'o tiempo de Augusto y Tiberio ya conoixeban y emplegaban as auguas termals d'ista redolada.

En l'anyada 1286 Pero I d'Aragón concede o mont Plan d'Ibón, a on se i troba hue o balneario, a o quinyón de Pandicosa. Dimpués mientres muitos anyos as auguas termals permaneixen olvidatas dica o sieglo XVII.

O primer edificio d'o balneario se construye en 1694 y en as primeras anyadas d'ixe siglo se recupera a tradición termal.

Mas tardi, en 1826, o rei Ferrando VII espropia os banyos a o quinyón y li atorga os dreitos d'espleitación a Don Nicolás Guallart dica 1854.

En o sieglo XIX se construyen os prencipals edificios y chardins por parti d'a empresa Auguas de Pandicosa, S.A y mientres a primera metat d'o sieglo XX a-saber-las personas ilustres como Alifonso XIII, Niceto Alcalá Zamora, José Ortega y Gasset, Santiago Ramón y Cajal, Miguel Primo de Rivera, Perico Chicote, Zarra, Iriondo u Panizo i plegan a o balneario. A mas en 1966 ye declarato d'Intrés Turistico Nacional.

Agora, a empresa urbanística "Nozar" ye remozando os edificios y fendo-ne beluns mas. Obras que pretenden atrayer a población d'alto poder alquisitivo.

 Esquí nordico 
Se puet fer esquí nordico en pistas habilitatas por tot o balneario. Bi un circuito de 5,5 kilometros de ran enantato, unatro 3,8 de ran meyo, y atro 2,5 ta prencipiants y un circuito d'skating.

 Molimentos 
En o balneario bi hay la Ilesia de Nuestra Sinyora d'o Carmen d'o balneario de Pandicosa, una ilesia d'o sieglo XIX que ye la ilesia parroquial d'o lugar. Parroquias del Arciprestazgo de Biescas en o sitio web d'a Diocesi de Chaca.

 Referencias 

Banyos de Pandicosa
Banyos de Pandicosa
Pandicosa
Categoría:Localidaz d'a diocesi de Chaca en l'Alto Galligo